Tonje Tornes

Tonje Tornes (født 1977) er en norsk forlagsredaktør og forfatter.

Hun var redaktør i studentavisen Universitas i 2002, og har også vært redaktør for antologiene Levende om døden (2004) og Rosa Prosa (2006). Hun har selv skrevet to fantasyromaner for ungdom: Hulder og Forbannet på Gyldendal Norsk Forlag.  

Fra 2006 til 2024 jobbet hun som tegneserieredaktør i Egmont, med mange Disney-titler som Hall of fame, Donald Duck årgangsbøkene, Carl Barks samlede, Donald pocket og Norsk Donald. Tornes har også vært redaktør for tegneserien Lunch fra dens oppstart i bladform i 2013, og til 2018. 

Som forlagsredaktør var hun del av det redaksjonelle teamet i Egmont som står bak den nye tegneseriebølgen «Nordisk manga»:  Nordlys av Malin Falch, Ragnarok av Odin Helgheim, Arkin: Lysets vokter av H.L. Phoenix, Dragens Øye av Charlotte Sandmæl, og Snøkattprinsen av Dina Norlund.

I 2024 sluttet hun i Egmont og startet imprintet TNT i Bonnier norsk forlag sammen med Tormod Løkling.  

 Bibliografi 
 Levende om døden - Red - Gyldendal (2004)
 Rosa Prosa - Red - Gyldendal (2006)  
 Hulder, ungdomsbok, Gyldendal (2013)
 Forbannet, ungdomsbok, Gyldendal (2015)
 Referanser 

Kategori:Norske forfattere
Kategori:Norske forleggere